Diari Oficial de la Generalitat Valenciana


Sumari del DOGV 3170, del 27-01-1998 (1998/54)

ORDRE de 11 desembre de 1997, de la Conselleria de Presidència, per la qual s'acorda la dissolució de l'agrupació dels municipis per al sosteniment del lloc de Secretaria d'Ares del Maestre, Castellfort, Portell de Morella i Villafranca del Cid.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3170

Data del DOGV
:   27-01-1998

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1998/54


Data del document
:   11-12-1997

Organisme emissor
:   Conselleria de Presidència

Tipus de document
:   Ordre

ORDRE de 11 desembre de 1997, de la Conselleria de Presidència, per la qual s'acorda la dissolució de l'agrupació dels municipis per al sosteniment del lloc de Secretaria d'Ares del Maestre, Castellfort, Portell de Morella i Villafranca del Cid. [1998/54]
  
Els municipis d'Ares del Maestre, Castellfort, Portell de Morella i Villafranca del Cid de la província de Castelló de la Plana, van constituir en 1990 una agrupació per al sosteniment en comú del lloc de secretaria, reservada a funcionari amb habilitació de caràcter nacional.
  
Els ajuntaments de Portell de Morella i Castellfort, mitjançant acord plenari de 24 de maig de 1996 i 8 d'octubre de 1997, van manifestar la seua voluntat favorable a la dissolució per considerar que han canviat les circumstàncies que la van motivar en el seu moment, i que en l'actualitat suposava una càrrega econòmica considerable mantenir el lloc de secretaria.
  
En la mateixa sessió plenària els ajuntaments de Portell de Morella i Castellfort van acordar sol·licitar l'exempció de l'obligació de mantenir el lloc de secretaria i que aquestes funcions foren exercides pel Servei d'Assistència a Municipis de la Diputació de Castelló.
  
Els ajuntaments d'Ares del Maestre i Villafranca han manifestat la voluntat de constituir una nova agrupació municipal per al sosteniment en comú del lloc de secretaria.
  
Mentre no es constituïsca aquesta nova agrupació procedeix classificar els llocs de secretaria dels ajuntaments d'Ares del Maestre i Villafranca en classe tercera.
  
L'expedient ha sigut tramitat conforme les prescripcions legals.
  
Per tant, i en ús de les competències atribuïdes per l'article 3 del Reial Decret 1732/1994, de 29 de juliol, sobre provisió de llocs de treball reservats a funcionaris d'administració local amb habilitació de caràcter nacional i de l'article 2.2.b), c) i 15 i 18 del Decret 159/1997, de 29 d'abril, del Govern Valencià, pel qual s'aprova el Reglament Regulador de les competències de la Generalitat Valenciana, relatives als funcionaris d'administració local amb habilitació de caràcter nacional,
  
ORDENE
  
Primer
  
Aprovar la dissolució de l'Agrupació constituïda pels municipis d'Ares del Maestre, Castellfort, Portell de Morella i Villafranca del Cid, per al sosteniment en comú del lloc de secretaria.
  
Segon
  
Eximir els ajuntaments de Portell de Morella i Castellfort de l'obligació de mantenir els llocs de secretaria. Les funcions reservades a dits llocs seran exercides mitjançant el Servei d'Assistència Tècnica a Municipis de la Diputació Provincial de Castelló.
  
Tercer
  
Classificar els llocs de secretaria dels ajuntaments d'Ares del Maestre i Villafranca en la classe tercera. Elsa dits llocs quedaran reservats a funcionaris amb habilitació de caràcter nacional pertanyents a la subescala de secretaria-intervenció.
  
València, 11 de desembre de 1997
  
El conseller de Presidència,